b'\n_START_ARTICLE_\nPre\xc5\xbeivetje\n_START_PARAGRAPH_\nPre\xc5\xbeiv\xc3\xa9tje je trajanje \xc5\xbeivljenja od ugotovitve ali za\xc4\x8detka zdravljenja \xc5\xbeivljenje ogro\xc5\xbeajo\xc4\x8de bolezni do smrti._NEWLINE_\xc4\x8ce se gleda le dele\xc5\xbe bolnikov, ki so po izbranem obdobju od postavitve diagnoze \xc5\xa1e \xc5\xbeivi, ne glede na vzrok smrti, govorimo o opazovanem pre\xc5\xbeivetju. Kadar pa nas zanimajo samo smrti, ki so posledica natan\xc4\x8dno dolo\xc4\x8dene bolezni (na primer v klini\xc4\x8dnih raziskavah), vse umrle zaradi drugih vzrokov v analizi obravnavamo kot krnjene, govorimo o vzro\xc4\x8dno specifi\xc4\x8dnem pre\xc5\xbeivetju. Relativno pre\xc5\xbeivetje pa je razmerje med opazovanim in pri\xc4\x8dakovanim pre\xc5\xbeivetjem, tj. pre\xc5\xbeivetjem, ki ga glede na spol in starost v dolo\xc4\x8denem obdobju pri\xc4\x8dakujemo v celotni populaciji, iz katere prihajajo bolniki. Pri\xc4\x8dakovano pre\xc5\xbeivetje se izra\xc4\x8duna na podlagi podatkov o splo\xc5\xa1ni umrljivosti.'